CELEX: 22017D1081
Language: ro
Date: 2015-10-30 00:00:00
Title: Decizia nr. 292/2015 a Comitetului mixt al SEE din 30 octombrie 2015 de modificare a anexei XXI (Statistică) la Acordul privind SEE [2017/1081]

22.6.2017   
               
               
                  RO
               
               
                  Jurnalul Oficial al Uniunii Europene
               
               
                  L 161/85
               
            DECIZIA NR. 292/2015 A COMITETULUI MIXT AL SEE
      din 30 octombrie 2015
      de modificare a anexei XXI (Statistică) la Acordul privind SEE [2017/1081]
      COMITETUL MIXT AL SEE,
      având în vedere Acordul privind Spațiul Economic European („Acordul privind SEE”), în special articolul 98,
      întrucât:
      
                  (1)
               
               
                  Regulamentul (UE) nr. 431/2014 al Comisiei din 24 aprilie 2014 de modificare a Regulamentului (CE) nr. 1099/2008 al Parlamentului European și al Consiliului privind statisticile în domeniul energiei, în ceea ce privește punerea în aplicare a statisticilor anuale privind consumul de energie în gospodăriile populației (1) trebuie încorporat în Acordul privind SEE.
               
            
                  (2)
               
               
                  Prin urmare, anexa XXI la Acordul privind SEE ar trebui modificată în mod corespunzător,
               
            ADOPTĂ PREZENTA DECIZIE:
      Articolul 1
      La anexa XXI, textul de la punctul 26a [Regulamentul (CE) nr. 1099/2008 al Parlamentului European și al Consiliului] se înlocuiește cu următorul text:
      „32008 L 1099: Regulamentul (CE) nr. 1099/2008 al Parlamentului European și al Consiliului din 22 octombrie 2008 privind statisticile în domeniul energiei (JO L 304, 14.11.2008, p. 1), astfel cum a fost modificat prin:
      
                  —
               
               
                  
                     32013 R 0147: Regulamentul (UE) nr. 147/2013 al Comisiei din 13 februarie 2013 (JO L 50, 22.2.2013, p. 1);
               
            
                  —
               
               
                  
                     32014 R 0431: Regulamentul (UE) nr. 431/2014 al Comisiei din 24 aprilie 2014 (JO L 131, 1.5.2014, p. 1).
               
            În sensul prezentului acord, dispozițiile regulamentului se citesc cu următoarele adaptări:
      
                  (a)
               
               
                  Principatul Liechtenstein este scutit de la colectarea datelor impusă de acest regulament, cu excepția datelor privind importurile și exporturile diferitelor produse energetice și producția de energie electrică pentru statisticile anuale din domeniul energiei (anexa B).
               
            
                  (b)
               
               
                  Islanda este scutită de raportarea agregatelor definite în anexa B referitoare la defalcarea detaliată a consumului de energie în funcție de tipul de utilizare finală (încălzirea încăperilor, răcirea încăperilor, încălzirea apei, gătirea alimentelor, aparate electrice și de iluminat, alte utilizări finale) aferentă sectorului rezidențial astfel cum este definit în secțiunea 2.3 din anexa A.”
               
            Articolul 2
      Textele Regulamentului (UE) nr. 431/2014 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
      Articolul 3
      Prezenta decizie intră în vigoare la 1 noiembrie 2015, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
      Articolul 4
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
      
         Adoptată la Bruxelles, 30 octombrie 2015.
         
            
               Pentru Comitetul mixt al SEE
            
            
               Președintele
            
            Oda SLETNES
         
      
      
         (1)  JO L 131, 1.5.2014, p. 1.
      
         (*1)  Nu au fost semnalate obligații constituționale.